title: Arcadio Ríos Rodríguez
text: Trabayó como mineru nel pozu Pumarabule y foi miembru del Sindicatu d'Obreros Mineros d'Asturies (SOMA-UXT) y militante del Partíu Comunista d'España. Al cayer Asturies n'ochobre de 1937 fuxó al monte col so hermanu César. El so pá tuvo presu y al ser lliberáu coló a Francia, onde foi deteníu ya internáu nun campu de concentración alemán, onde morrió. Los sos hermanos Manuel y Silvino foron fusilaos n'Asturies. N'abril de 1942 participá na constitución de la Federación de Guerrilles de Lleón-Galicia nos montes de Ferradillo (Ponferrada). Partidariu de la unidá, foi nomáu líder guerrilleru na II Agrupación de la Federación Guerrillera de Lleón-Galicia. Morrió a manos de la Guardia Civil el 26 de xunetu de 1946 mientres la celebración del Congresu de Reunificación de Casaio con Francisco Elvira Cuadrado.